b'\n_START_ARTICLE_\nAnton Ferlinc\n_START_SECTION_\n\xc5\xbdivljenje in delo\n_START_PARAGRAPH_\nPo maturi leta 1929 na mariborskem u\xc4\x8ditelji\xc5\xa1\xc4\x8du je pou\xc4\x8deval v Sveti Trojici v Slovenskih goricah in Lokavcih. Po 2. svetovni vojni je vodil dija\xc5\xa1ke domove v Mariboru in bil do 1966 direktor mariborskega zavoda za prosvetno-pedago\xc5\xa1ko slu\xc5\xbebo. Je soavtor Ra\xc4\x8dunice za III. razred osnovnih \xc5\xa1ol in ve\xc4\x8d drugih pedago\xc5\xa1kih publikacij. Sodeloval je pri sestavljanju u\xc4\x8dnih na\xc4\x8drtov za osnovno \xc5\xa1olo ter pisal \xc4\x8dlanke v Popotnika in Sodobno pedagogiko. Prejel je \xc5\xbdagarjevo nagrado.'